Δεν είναι ένα smartphone για εκείνον που το χρησιμοποιεί όλη μέρα, παίζει παιχνίδια και έχει απαιτήσεις επαγγελματικής φωτογραφίας. Αυτοί μπορούν να πάνε στο Nokia 6.1 που από όσο ακούω είναι ένα πολύ καλό και ολοκληρωμένο κινητό. Το 3.1 είναι όμως μία αξιοπρεπής, ( και πανέμορφη) λύση για άτομα σαν και μένα, που θέλουν το κινητό για να βγάζουν απλές φωτογραφίες, να έχουν σχετικά γρήγορη περιήγηση στα δίκτυα και στην αναζήτηση και να πραγματοποιούν κλήσεις με καλή ποιότητα ήχου και εικόνας. Δεν το έχω πολύ καιρό και άρα δεν μπορώ να έχω γνώμη για την αντοχή του, αλλά μέχρι τώρα η μπαταρία για την χρήση που προανέφερα είναι υπεραρκετή και η ταχύτητά του απροβλημάτιστη. Προβληματίστηκα αρκετά, γιατί στα ίδια χρήματα που το πήρα, θα μπορούσα να βρω κινέζικες μάρκες με κάπως καλύτερα χαρακτηριστικά, αλλά για να είμαι ειλικρινής η αισθητική του, (ιδιαίτερα στο μπλε χρώμα), δεν συγκρίνεται. Αν είχε και δακτυλικό αποτύπωμα, θα ήταν η απόλυτη λύση για μένα...